**22222222222222222222222222222222222222222222222222222222222222222222222222222222**

**2/2025.**

**Csanytelek Község Önkormányzata Képviselő-testülete**

**Pénzügyi Ellenőrző, Foglalkoztatáspolitikai és**

**Településfejlesztési Bizottsága**

**2025. február 25.-én (kedden) de. 9 órakor**

**megtartott nyilvános ülésének**

**Jegyzőkönyve**

2222222222222222222222222222222222222222222222222222222222222222222222222222222222222

**J e g y z ő k ö n y v**

**Készült:** Csanytelek Község Önkormányzata Képviselő-testülete *Pénzügyi Ellenőrző, Foglalkoztatáspolitikai és Településfejlesztési Bizottsága* 2025. február 25.-én (kedden) de. 9 órakor megtartott nyilvános ülésén.

**Az ülés helye**: a Polgármesteri Hivatal díszterme

**Jelen vannak:**

 Palásti Pál bizottság elnöke

Bartus László bizottság elnök-helyettese

Mucsi István bizottság tagja

Szabóné Pálinkás Györgyi bizottság tagja

Potorné Kovács Ágnes bizottság tagja

**Tanácskozási joggal jelent meg:** Erhard Gyula polgármester

 Kató Pálné jegyző, jegyzőkönyvvezető

 Tápainé Karkas Krisztina irodavezető

Zsótér Dóra irodavezető-helyettes

**Palásti Pál bizottság elnöke:** Köszöntötte a megjelent bizottsági tagokat és az ülésen tanácskozási joggal résztvevőket. Megállapította, hogy az ülés határozatképes, mivel az 5 bizottsági tag megjelent. Javaslatot tett az ülés napirendjére, az általa kiadott meghívó szerint.

**1.) Napirendi pont**

**Tárgy: Előadó:**

 *A* Bizottság *2025. februári ülése napirendjének jóváhagyása* Palásti Pál bizottság elnöke

**Palásti Pál bizottság elnöke** szavazásra bocsátotta az ülés napirendjére általa írásban kiadott javaslatot, mellyel a bizottság tagjai egyhangúlag 5 igen szavazattal egyetértett, melyet a Bizottság az alábbi határozatba foglalt.

**8/2025. (II. 25.) PEFTB határozat**

**Tárgy:** *A Bizottság 2025. februári ülése napirendjének jóváhagyása*

**H a t á r o z a t**

Csanytelek Község Önkormányzata Képviselő-testülete mellett működő Pénzügyi Ellenőrző, Foglalkoztatáspolitikai és Településfejlesztési Bizottság a Bizottság Elnöke által kiadott, a Bizottság 2025. február 25. napján tartandó ülése meghívójában feltüntetett napirendi pontokat vette fel tárgyalásra.

**Az ülés napirendi pontjai:**

1. *A Bizottság 2025. februári ülése napirendjének jóváhagyása*

Előadó: Palásti Pál Bizottság Elnöke

1. *Csanytelek Község Önkormányzata 2025. évi Közbeszerzési Terve véleményezése*

 Előadó: Erhard Gyula polgármester, Kató Pálné jegyző, Palásti Pál bizottság elnöke

 3.) *Csanytelek Község Önkormányzata és az önkormányzati hivatal 2025. évi költségvetéséről szóló önkormányzati rendelet- tervezet véleményezése*

 Előadó: Erhard Gyula polgármester, Kató Pálné jegyző, Palásti Pál bizottság elnöke

 4.) *A személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról szóló 1/2025. (I. 31.) önkormányzati rendelet módosításáról szóló önkormányzati rendelet-tervezet véleményezése*

 Előadó:Erhard Gyula polgármester, Kató Pálné jegyző, Palásti Pál bizottság elnöke

 5.) *Csanytelek Község Önkormányzata és a Csanyteleki Polgármesteri Hivatal adatvédelemmel kapcsolatos szabályzatai ellenőrzéséről szóló belsőellenőri jelentés jóváhagyása*

 Előadó:Erhard Gyula polgármester, Kató Pálné jegyző, Palásti Pál bizottság elnöke

 6.) *Közbeszerzési eljárás elindításának véleményezése a TOP-PLUSZ-1.2.3-21-CS1-2022-00024 azonosító számú „Csanytelek, Béla, Botond és Nagy Imre utca felújítása” című projekthez kapcsolódóan az „Arany János utca belterületi szakasza és Baross Gábor utca részleges felújítása” projektrész kivitelezési munkálataira*

Előadó:Erhard Gyula polgármester, Kató Pálné jegyző, Palásti Pál bizottság elnöke

 7.) *Egyebek*

Határozatról értesítést kap:

* Kató Pálné jegyző és általa
* Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
* Irattár

**2.) Napirendi pont**

**Tárgy: Előadó:**

*Csanytelek Község Önkormányzata 2025. évi Közbeszerzési Terve* Erhard Gyula polgármester

*véleményezése* Kató Pálné jegyző

 Palásti Pál elnök

(A tárgyi írásos előterjesztés és melléklete a bizottság ülésén készült jegyzőkönyvhöz csatolva.)

**Palásti Pál bizottság elnöke** az írásban kiadott előterjesztéshez *szóbeli kiegészítést nem tett.* Vitára bocsátotta a tárgyi előterjesztést, majd javasolta annak megvitatását, elfogadását és testület elé terjesztését.

**Erhard Gyula polgármester:** a tárgyi napirendi ponthoz fűzött *szóbeli kiegészítésében* az önkormányzat 2025. évi költségvetési tervezetére utalva emelte ki a tervben foglaltakat.

**Kató Pálné jegyző:** *szóbeli kiegészítésében* nagy jelentőséget tulajdonított az idén januárban hatályba lépett vonatkozó központi jogszabály módosításából eredő felterjesztési kötelezettség következményeinek, hiszen az mindenképpen meghosszabbítja az eljárás lefolytatása időszakát, amely kihatással lesz az adott beruházás kivitelezésében. Elmondta, hogy az önkormányzat adott évi költségvetéséből nem tud sajáterőt is igénylő beruházásokat folytatni, viszont ez a tervben szereplő utcákra vonatkoztatva azzal az időbeli előnnyel jár, hogy a felhasználható összeg még az előző évből való maradvány, így nem kell rá alkalmazni a közbeszerzési törvény új rendelkezését és nem kell bemutatni az illetékes minisztériumi eljárás lefolytatására. Kezdeményezte a benyújtott előterjesztés és ahhoz csatolt terv elfogadását, annak Képviselő-testület elé terjesztését.

**K é r d é s, hozzászólás nem hangzott el.**

**Palásti Pál bizottság elnöke:** *összefoglalójában* egyetértett az írásban benyújtott előterjesztésben foglaltakkal és javaslatot tett annak bizottság általi elfogadására és Képviselő-testület elé terjesztésére. Indítványozta a bizottság tagjai részére tárgyi előterjesztés elfogadásának határozatban történő rögzítését. Indítványát szavazásra bocsátotta, melyből megállapította, hogy a bizottság kérdés, hozzászólás és módosító javaslat nélkül, egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:

**9/2025. (II. 25.) PEFTB határozat**

**Tárgy:** *Csanytelek Község Önkormányzata 2025. évi Közbeszerzési Terve véleményezése*

**H a t á r o z a t**

Csanytelek Község Önkormányzata Képviselő-testülete mellett működő *Pénzügyi Ellenőrző, Foglalkoztatáspolitikai és Településfejlesztési Bizottsága* rögzíti, hogy a tárgyévi beszerzési célkitűzések között szerepel olyan beruházás, amely szükségessé teszi a közbeszerzési terv készítését a közbeszerzésekről szóló 2015. évi CXLIII. törvény 42. § (1) bekezdésében foglalt, az e határozathoz csatolt 1. mellékletként csatoltak szerint. A Bizottság döntését az önkormányzat szervezeti és működési szabályzatáról szóló 14/2015. (XI. 27.) önkormányzati rendelete tárgyra vonatkozó 24. § (1) bekezdés et) alpontja szerinti feladatkörében eljárva hozta meg és egyben javaslatot tett annak a testületi általi változtatás nélküli jóváhagyására.

Határozatról értesítést kap:

- Kató Pálné jegyző és általa

- Csanytelek Község Önkormányzata Képviselő-testülete Tagjai (Helyben)

- Pénzügyi Ellenőrző, Foglalkoztatáspolitikai és Településfejlesztési Bizottság Tagjai

- Irattár

*1. melléket …../2025. (II. 28.) Ökt határozatához*

**Csanytelek Község Önkormányzata**

**2025. évi**

**KÖZBESZERZÉSI TERVE**



**Készítette:** Zsótér Dóra

 Adó- és Pénzügyi Irodavezető-helyettese

**Jóváhagyta:** Kató Pálné

 jegyző

**Készült:** 2025. február 13. napján

**Megőrzendő:** 2030. március 31. napjáig

*1. melléklet a 9/2025. (II. 25.) PEFTB határozathoz*

**Csanytelek Község Önkormányzata**

2025. évi közbeszerzési terve

|  |  |  |  |  |  |  |
| --- | --- | --- | --- | --- | --- | --- |
|  | **Közbeszerzés tárgya** | **Közbeszerzés tervezett mennyisége** | **Közbeszerzésre irányadó eljárási rend** | **Tervezett eljárás típusa** | **Eljárás megindításának tervezett időpontja** | **Szerződés teljesítésének várható időpontja** |
| 1. | ÉpítésArany János és a Baross Gábor utcák részleges felújítása | Szilárd burkolat kiépítés: 332 m2, 87 mBurkolat felújítás:1840 m2, 480 m | Nemzeti eljárásrend | Kbt. 112. § (1) bekezdés b) pontNyílt eljárás(hirdetménnyel induló) | 2025. I. negyedév | 2025. II. negyedév |

**3.) Napirendi pont**

**Tárgy: Előadó:**

*Csanytelek Község Önkormányzata és az önkormányzati hivatal 2025. évi* Erhard Gyula polgármester

*költségvetéséről szóló önkormányzati rendelet-tervezet véleményezése* Kató Pálné jegyző

 Palásti Pál bizottság elnöke

(A tárgyi írásos előterjesztés és melléklete a bizottság ülésén készült jegyzőkönyvhöz csatolva.)

**Erhard Gyula polgármester:** a tárgyi napirendi ponthoz fűzött *szóbeli kiegészítésében* a szűkre szabott állami támogatások miatti gondokról ejtett szót, majd a központi pályázatok hiánya miatt fejezte ki aggodalmát.

**Palásti Pál bizottság elnöke:** szóbeli *kiegészítésében* elsősorban az anyagi biztonság és a gazdálkodás jó gazda módjára való irányát fontosságát hangsúlyozta.

**Kató Pálné jegyző:** *szóbeli kiegészítésében* szólt a központi költségvetés feladatmutatóiról, amely alapja annak az állami támogatásnak, amely a feladat-finanszírozás szempontjából kiemelt jelentőséggel bír. Ez a mutató a legtöbb feladat esetében 2024. évi szinten maradt, figyelmen kívül hagyva az infláció és más olyan áremelkedést eredményező hatást, amelyet az önkormányzat saját erőből nem tud kigazdálkodni, így nem képes olyan közszolgáltatások nyújtására, melyet a település lakossága joggal vár el. Kiemelte, hogy régóta vita tárgya az önkormányzat saját bevételét jelentő helyi adó összege emelése lehetősége, melynek modellezése során feltételezhető, hogy a magánszemélyek kommunális adója esetében nem hoz plusz pénzügyi forrást, nem jelent az adóbevételi tervben és az adó beszedésében kedvező változást, mert megnőhet a kintlévőség, melynek behajtása egyre kevesebb sikerrel jár. Ez az önkormányzati saját bevételi forrás lehetne gyógyír a hiányzó központi állami támogatás pótlására. Szólt arról is, hogy a beterjesztett rendelet-tervezet a hatályos számviteli előírásokon, a vonatkozó hatályos központi jogszabályokon és az előző év bázis adatain alapul, kiegészítve azt a 2025. évi önkormányzati fejezetre vonatkozó hatályos költségvetési törvény által érvényesítendő forráskeret változásokkal. Tájékoztatta a Bizottság tagjait arról, hogy a tárgyi napirendi pontot az Ügyrendi Bizottság napirendje keretében tárgyalta, elfogadta és annak jóváhagyását javasolva terjesztette azt a Pénzügyi, Ellenőrző és Foglalkoztatáspolitikai Bizottság elé. Hozzáfűzte, hogy a becsatolt dokumentumok között fellelhető a hatásvizsgálat, az általános és részletes indokolás és maga a rendelet-tervezet, amely része a napirendi ponthoz rendelt előterjesztésnek. Ismertette az eljárásrend szabályait, a köz-meghallgatás menetét.

**K é r d é s nem hangzott el.**

**H o z z á s z ó l á s:**

**Zsótér Dóra Adó- és Pénzügyi Irodavezető-helyettes:** emlékeztetett arra, hogy az elmúlt évben a helyi szociális intézmény, a helyi óvoda és mini bölcsőde működtetéséhez több millió forint támogatást kellett az önkormányzat költségvetéséből biztosítani. A központi normatíva változások következtében a szociális intézményhez ebben az évben 3 millió Ft-ot a helyi óvoda és mini bölcsőde intézményéhez közel, 2 millió Ft önkormányzati támogatást kell biztosítani, mert elsődleges a helyi szociális intézmény működése biztonsága, továbbá kiemelt figyelem övezi a gyermekek védelmét, melynek egyik alapja a nevelési intézmény színvonalas üzemeltetése. Ezért van szükség az önkormányzat költségvetéséből anyagi forrás átadására, amely a központi költségvetésből feladat-finanszírozás címén kap meg az érintett költségvetési szerv. Ugyanakkor a megemelt minimálbér és a garantált bérminimum összege különbözetét a központi költségvetés részben biztosítja. Hozzáfűzte még, hogy a szociális ágazati pótlékhoz is biztosít a központi költségvetés pénzügyi forrást. Nagy jelentőséggel bír, hogy a település polgármestere illetménye idei évi emelkedése összegéhez megadja az anyagi támogatást a központi költségvetés, viszont nem szán anyagi forrást a település alpolgármestere tiszteletdíjára, melyet saját bevételi forrásból kell kigazdálkodni. Évek óta először fordul elő, hogy polgármesteri hivatal működéséhez nyújtott állami támogatás összegét megemeli a központi költségvetés, még ha minimális mértékben is.

**Bartus László bizottság elnökhelyettese:** támogatta a benyújtott előterjesztés és ahhoz csatolt mellékletek elfogadását és Képviselő-testület elé terjesztését.

**Palásti Pál bizottság elnöke:** *összefoglalójában* egyetértett az írásban benyújtott előterjesztésben foglaltakkal és javaslatot tett annak bizottság általi elfogadására és Képviselő-testület elé terjesztésére. Indítványozta a bizottság tagjai részére tárgyi előterjesztés elfogadásának határozatban történő rögzítését. Indítványát szavazásra bocsátotta, melyből megállapította, hogy a bizottság kérdés és módosító javaslat nélkül, egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:

**10/2025. (II. 25.) PEFTB határozat**

**Tárgy:** *Csanytelek Község Önkormányzata és az önkormányzati hivatal 2025. évi költségvetéséről szóló önkormányzati rendelet-tervezete véleményezése*

**H a t á r o z a t**

Csanytelek Község Önkormányzata Képviselő-testülete *Pénzügyi Ellenőrző, Foglalkoztatáspolitikai és Településfejlesztési*

*Bizottsága* napirendje keretében megtárgyalta tárgyi előterjesztést, amelyet az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (3) bekezdés a) pontjában számára biztosított

*egyetértési jogával élve terjeszt*

a Képviselő-testület elé változatlan tartalommal és formában – köz-meghallgatás keretében - történő elfogadásra.

Határozatról értesítést kap:

Kató Pálné jegyző és általa

Képviselő-testület Tagjai (Helyben)

Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)

**4.) Napirendi pont**

**Tárgy:** **Előadó:**

 *A személyes gondoskodást nyújtó szociális ellátásokról, azok igénybevételéről,* Erhard Gyula polgármester

*valamint a fizetendő intézményi térítési díjakról szóló 1/2025. (I. 31.) önkormány-*  Kató Pálné jegyző

*zati rendelet módosításáról szóló önkormányzati rendelet-tervezet véleményezése*  Palásti Pál bizottság elnöke

(Tárgyi írásos előterjesztés és mellékletei e Bizottság ülésén készült jegyzőkönyvhöz csatolva.)

**Palásti Pál bizottság elnöke:** az írásban kiadott előterjesztéshez *szóbeli kiegészítést nem fűzött.* Vitára bocsátotta a tárgyi előterjesztésben foglaltakat.

**Kató Pálné jegyző:** *szóbeli kiegészítésében*. szólt az Alsó- Tisza-menti Önkormányzati Társulás Társulási Tanácsa által határozatba foglalt döntése szerinti elvárásról, önkormányzati rendelet alkotása kezdeményezéséről a Csanytelek Községi Önkormányzata Képviselő-testülete által. Ennek az önkormányzati rendelet-tervezetnek a Társulás 3 Tagönkormányzata előzetes véleményének kinyilvánítását követően juthattunk el a Képviselő-testület mellett működő két Bizottság előzetes véleménye alkotásához. Kiemelte azokat a vonatkozó központi jogszabályhelyeket, amelyek módot adnak a szociális intézményekben folytatott ellátások utáni intézményi térítési díjak önköltségszámítás szerinti emelésére. Ennek szükségességét nem lehet vitatni, hiszen a magánszemélyek háztartásában is mindennapi gyakorlat az elszabadult fogyasztói árak miatti takarékosság, a rezsiköltségek csökkentése érdekében tett intézkedések sora, amely előrevetíti az intézmények költségvetési gazdálkodási nehézségei miatt a fenntartó és az adott önkormányzat kiegészítő támogatása igénybevétele kényszerét. Az eddigiekhez képest pl. a három, vagy akár négyszeresére emelkedő vezetékesgáz ára, az áram megemelt díja már kalkulálható, viszont az ivóvíz alapdíja százszorosára emelése már az ellátás biztonságát veszélyeztető tényező. Javaslatot tett az írásban kiadott előterjesztés, az ahhoz mellékletként csatolt előzetes hatásvizsgálat, az általános és részletes indokolás, továbbá a tárgyi önkormányzati rendelet-tervezet elfogadására, annak határozatba történő rögzítésére. Hozzáfűzte, hogy a tárgyi önkormányzati rendelet-tervezetet mai ülésén az *Ügyrendi Bizottság* előzetesen véleményezte, elfogadta és elfogadásra ajánlott e Bizottság számára és a Képviselő-testület elé terjesztését támogatva kezdeményezte önkormányzati rendelet kiadását

**K é r d é s, hozzászólás nem hangzott el.**

**Palásti Pál bizottság elnök:** *összefoglalójában* támogatta a benyújtott előterjesztés és az ahhoz csatolt mellékletek bizottság általi elfogadását és Képviselő-testület elé terjesztését. Indítványozta a bizottság tagjai részére tárgyi előterjesztés elfogadásának határozatban történő rögzítését. Indítványát szavazásra bocsátotta, melyből megállapította, hogy a bizottság kérdés, hozzászólás és módosító javaslat nélkül, egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:

**11/2025. (II. 25.) PEFTB határozat**

**Tárgy:** A *személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról szóló 1/2025. (I.31.) önkormányzati rendelet módosításáról szóló önkormányzati rendelet--tervezet véleményezése*

**Ha t á r o z a t**

Csanytelek Község Önkormányzata Képviselő-testülete mellett működő *Pénzügyi Ellenőrző, Foglalkoztatáspolitikai és Településfejlesztési Bizottsága* megtárgyalta a tárgyi előterjesztésben és ahhoz csatolt dokumentumokban foglaltakat és az alábbi megállapításokat teszi:

a beterjesztett dokumentumok megfelelnek

* a szociális igazgatásról és szociális ellátásokról szóló 1993. évi III. törvény (a továbbiakban: Szt.) 132. § (2) bekezdés d) pontjában és
* az Alaptörvény 31. cikk (2) bekezdése szerinti jogalkotásra való felhatalmazásnak,
* az Szt. feladatot megjelölő szakaszainak,
* a Magyarország helyi önkormányzatiról szóló 2011. évi CLXXXIX. törvény 13. § 8a. pontjában,
* a jogalkotásról szóló 2010. évi CXXX. törvény 5. § (4) bekezdésében

 foglaltaknak, ezért elfogadta azt és elfogadásra ajánlja Csanytelek Község Önkormányzata Képviselő-testülete számára önkormányzati módosító rendelet kiadása érdekében.

A Bizottság tárgyi határozatát az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (2) bekezdés e) pontjára alapozva hozta meg.

Határozatról értesítést kap:

* Csanytelek Község Önkormányzata jegyzője és általa
* Csanytelek Község Önkormányzata Képviselő-testülete Tagjai (Helyben)
* Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
* Irattár

**5.) Napirendi pont**

**Tárgy: Előadó:**

*Csanytelek Község Önkormányzata és a Csanyteleki Polgármesteri Hivatal*  Erhard Gyula polgármester

*adatvédelemmel kapcsolatos szabályzatai ellenőrzéséről szóló belsőellenőri* Kató Pálné jegyző

*jelentés véleményezése* Palásti Pál bizottság elnöke

(Tárgyi írásos előterjesztés és melléklete e Bizottság ülésén készült jegyzőkönyvhöz csatolva.)

**Palásti Pál bizottság elnöke:** az írásban kiadott előterjesztéshez *szóbeli kiegészítést nem tett.* Vitára bocsátotta az írásban kiadott előterjesztés és mellékletében írtakat.

**Erhard Gyula polgármester:** nem élt a *szóbeli kiegészítés* lehetőségével.

**Kató Pálné jegyző:** *szóbeli kiegészítésében* arról fejtette ki gondolatait, hogy mennyi időt vesz igénybe a belső szabályzatok folyamatos naprakészségének biztosítása, az abban foglaltak átadása és az arról szóló lakossági tájékoztatás biztosítása. Kiemelte, hogy az új honlapszerkesztés miatt komoly dilemma elé állította, mert az előző szerkesztő archiválta a korábbi dokumentumokat, míg az új szerkesztő ahhoz való hozzáférése jogosultsága hiányában nem fért ahhoz, így sok iratanyag visszapótlása rengeteg időt vesz el és az ellenőrzéskor lehetetlen helyzetet idéz elő. Közvetett módos sikerült a belsőellenőrrel való kapcsolattartás keretében megküldeni a honlapról hiányzó szabályzatokat, így akadálytalanul mehetett végbe az ellenőrzés. Fontosnak tartotta, hogy a belsőellenőr nem tárt fel mulasztást, vagy problémát, amely intézkedési terv készítését eredményezte volna. Azt emelte ki, hogy annak ellenére, hogy nincs helyettese, aki segítené a napi munkáját és a köztisztviselők leterheltsége óriási volta gondot okoz a belső szabályzatok folyamatos naprakészségének biztosítása terén, még is biztosított a feladatellátáshoz nélkülözhetetlen dokumentumok megléte és az érintettek általi alkalmazása. Minden adatvédelemmel érintett szabályzat más szervezetek által is ellenőrzött módon jóváhagyással bír, így azok garanciát jelentenek a napi működés során. Javasolta az általa kiadott előterjesztés és hivatkozott szabályzatokban és a belsőellenőr által benyújtott jelentésében foglaltak megvitatását, elfogadását és testület elé terjesztési javaslat határozatba foglalását.

**K é r d é s, hozzászólás nem hangzott el.**

**Palásti Pál bizottság elnök:** *összefoglalójában* támogatta a benyújtott előterjesztés és az ahhoz csatolt melléklet bizottság általi elfogadását és Képviselő-testület elé terjesztését. Indítványozta a bizottság tagjai részére tárgyi előterjesztés elfogadásának határozatban történő rögzítését. Indítványát szavazásra bocsátotta, melyből megállapította, hogy a bizottság kérdés, hozzászólás és módosító javaslat nélkül, egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:

**12/2025. (II. 25.) PEFTB határozat**

**Tárgy: Csanytelek** *Község Önkormányzata közérdekű adatok és közérdekből nyilvános adatok közzétételi kötelezettsége teljesítésének ellenőrzéséről szóló belsőellenőri jelentés véleményezése*

**H a t á r o z a t**

Csanytelek Község Önkormányzata Képviselő-testülete *Pénzügyi Ellenőrző, Foglalkoztatáspolitikai és Településfejlesztési Bizottsága* megtárgyalta a tárgyban kiadott előterjesztésben és a belső ellenőri jelentésben írtakat és a vonatkozó hatályos központi jogszabályban foglaltak, továbbá az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (1) bekezdés e) pontja szerinti jogalapon eljárva változtatás nélkül elfogadta azt és kezdeményezési annak Képviselő-testület általi elfogadását.

Határozatról értesítést kap:

* Kató Pálné jegyző és általa
* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Sziveri-Gajdán Lejla belső ellenőr (Szeged)
* Tápainé Karkas Krisztina a Hivatal Adó- és Pénzügyi Iroda Vezetője (Helyben)
* Irattár

**6.) Napirendi pont**

**Tárgy: Előadó:**

*Közbeszerzési eljárás elindításának véleményezése a TOP-PLUSZ* Erhard Gyula polgármester

*-1.2.3-21-CS1-2022-00024 azonosító számú „Csanytelek, Béla,* Kató Pálné jegyző

*Botond és Nagy Imre utca felújítása” című projekthez kapcsolódóan* Palásti Pál bizottság elnöke

*az „Arany János utca belterületi szakasza és Baross Gábor utca*

*részleges felújítása” projektrész kivitelezési munkálataira*

(Tárgyi írásos előterjesztés és mellékletei e Bizottság ülésén készült jegyzőkönyvhöz csatolva.)

**Palásti Pál bizottság elnöke:** az írásban kiadott előterjesztéshez *szóbeli kiegészítést nem tett.* Vitára bocsátotta az írásban kiadott előterjesztés és mellékletében írtakat.

**Erhard Gyula polgármester:** Nem élt a *szóbeli kiegészítés* lehetőségével.

**Kató Pálné jegyző:** *szóbeli kiegészítésében* kiemelte annak fontosságát, hogy tárgyi közbeszerzési eljárás során nem kell alkalmazni az illetékes minisztérium elé terjesztés kötelezésével, mivel ez a maradvány a vonatkozó jogszabályi kötelezés előtt keletkezett. Ezzel sok időt tud megtakarítani az eljárás során a kivitelezés javára a kiválasztott pályázó nyertese. Javasolta az írásban kiadott előterjesztésben foglaltak elfogadását, annak határozatba foglalását, benne a testület felé támogatás kimondását.

**K é r d é s, hozzászólás nem hangzott el.**

**Palásti Pál bizottság elnök:** *összefoglalójában* támogatta a benyújtott előterjesztés és az ahhoz csatolt melléklet bizottság általi elfogadását és Képviselő-testület elé terjesztését. Indítványozta a bizottság tagjai részére tárgyi előterjesztés elfogadásának határozatban történő rögzítését. Indítványát szavazásra bocsátotta, melyből megállapította, hogy a bizottság kérdés, hozzászólás és módosító javaslat nélkül, egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:

**13/2025. (II. 25.) PEFTB határozat**

**Tárgy:** *Közbeszerzési eljárás elindításának véleményezése a TOP-PLUSZ-1.2.3-21-CS1-2022-00024 azonosító számú „Csanytelek, Béla, Botond és Nagy Imre utca felújítása” című projekthez kapcsolódóan az „Arany János utca belterületi szakasza és Baross Gábor utca részleges felújítása” projektrész kivitelezési munkálataira*

**H a t á r o z a t**

1. Csanytelek Község Önkormányzata Képviselő-testülete *Pénzügyi Ellenőrző, Foglalkoztatáspolitikai és Településfejlesztési Bizottság* az önkormányzat 2025. évi közbeszerzési tervével összhangban egyetért az előterjesztéshez csatolt Ajánlattételi felhívás és Ajánlattételi dokumentáció alapján **közbeszerzési eljárás kiírásával és lefolytatásával**, egyben a TOP-PLUSZ-1.2.3-21-CS1-2022-00024 azonosító számú pályázathoz kapcsolódó *„Arany János utca belterületi szakasza és Baross Gábor utca részleges felújítása” című projektrész* tárgyában **a kivitelező kiválasztására vonatkozó eljárás lefolytatását** kezdeményezi.
2. A Bizottság tárgyban hozott javaslatát az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (1) bekezdés et) alpontja szerinti feladatkörében eljárva hozta meg és tett javaslatot annak a testület általi változtatás nélküli jóváhagyására.

Határozatról értesítést kap:

* Csanytelek Község Önkormányzata jegyzője és általa
* Csanytelek Község Önkormányzata Képviselő-testülete Tagjai (Helyben)
* Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
* Tápainé Karkas Krisztina a Hivatal Adó- és Pénzügyi Iroda Vezetője (Helyben)
* Irattár

**7.) Egyebek**

**Kató Pálné jegyző:** az előző bizottsági ülés óta eltelt időszak alatt megjelent központi jogszabályokban bekövetkezett módosításokról, új központi jogszabályokban foglaltakról, annak önkormányzatokra való kihatásáról adott tájékoztatást.

**Palásti Pál bizottság elnöke:** megállapította, hogy az ülésen egyebek napirend keretében további bejelentés nem hangzott el, ezért megköszönte az ülésen megjelentek részvételét és az ülést befejezettnek nyilvánította.

K.m.f.

……………………………………… …………………………………………

 Bartus László Palásti Pál

 Bizottság elnök-helyettese Bizottság Elnöke